Tähtkujud on mind alati köitnud ja nende iseloomude ning elueesmärkide tõlgendamine on mind alati kõnetanud. Tähtkujude südamesoove on võimalik mõista ja ma olen jõudnud järeldusele, mida iga erinev päikesemärgi esindaja suhtes kõige rohkem vajab. Siit saad hea äratundmise iseenda kohta ja häid vihjeid oma kaaslase või potentsiaalse tulevase kaaslase kohta. Võta siit vihjeid ning märka enda kaaslases seda, mida tema vajab. Olgu see siin ka käsiraamat sinu kallimale, et täita oma hinge veelgi rohkem sellega, mida sa temalt kõige rohkem ootad.
#000000
Kõigil kaheteistkümnel erineval tähtkujul on oma iseloomujooned, mis löövad kõikides inimestes, kes on sündinud nende päikesemärkide all, teatud määral välja. Nii olengi koondanud kokku kõige olulisemad punktid, mida nende tähtkujude kaaslased võiksid ära täita.
#000001
Kõige multifunktsionaalsemad armastuseõnne-, hingesugulase leidmise, suhte parandamise ja romantikakristallid on Larimar, Vikerkaare Kuukivi, Kuukivi, Rodokrosiit ja Rubiin. Iga tähtkuju võtab aga kristalle erinevalt vastu ja seetõttu olen välja kirjutanud selle, milline kristall hakkab just sinu tähtkujuga kõige kiiremini tööle. Nende kristallide puhul on tegemist kõige intensiivsemate kristallidega, mis aitavad toetada hingesugulust ja hoida võimast suhet elavana.
#000002
Jäär on üks omamoodi tegelene, kellel on suhtesse vaja tulisust. Ta vajab otsekohesust, mida paljud pelgavad. Ta vajab kedagi, kes julgeks välja öelda tõe ja olla temaga igas aspektis aus. Ta ei soovi ise tõde välja uurida, ta tahab, et see oleks lihtsal kujul tema ette laotatud. Jäär on küllaltki laisk ja leiab, et intuitsiooni ei ole vaja sellistes kohtades kasutada, kus teine pool saab selle osa tööst ära teha. Mida ma soovin öelda, on see, et Jäär ei kannata valelikkust ega ka keerutamist. Tema jaoks on hea kaaslane see, kes on 100% tema ise, siiras, avatud ja et kõik kaardid oleksid lauale laotatud. Seega, kõik Jäärade kallimad, kes te seda loete, võtke siit inspiratsiooni - teie kallis Jäär ei viitsi tagaajamismängu mängida!
#000003
Jäär ei kannata, kui tema ambitsioonikust või sihti maha surutakse. Jäära ideaalkaaslane on keegi, kes suudab teda võtta sellisena nagu ta on. Teda juhib tule-element ja Jäära igavesti kestvat leeki ei tohi kustutada. Tema energia on see, mis võlub ja sellel tuleb lasta olla. Samuti meeldib Jäärale keegi, kes on iseseisev, enesekindel ja töökas.
#000004
JÄÄRA armastuseõnne- ja hingesugulase leidmise kristalliks on Rodokrosiit. Soovitan seda Jääral enda lähedal hoida, et armastuseõnn teda saata saaks.
#000005
SÕNNIDE armastuseõnne- ja hingesugulase leidmise kristalliks on Larimar. Soovitan seda Sõnnidel enda lähedal hoida, et armastuseõnn teda saata saaks.
#000008
Kaksikute tähtkujule tuleks tiivad külge joonistada, kuna ta on täielikud vaba hing. Kui oleks minu teha, siis lisaksin selle detaili juurde. Kaksikud ei salli piiramist, piiranguid - tema on vaba ja ta soovib seda ka suhtes olla. Mitte selles mõttes, et ta ei nõustuks pühenduma ühele inimesele, vaid ta soovib olla suhtes tema ise. Kaksikud on see, kelle ideaalkaaslane laseb tal olla selline nagu ta on. Siinkohal tuleb mängu tingimusteta armastus. Kui sa armastad Kaksikut, siis teda saab armastada vaid tingimusteta. Ta on lind, keda puuris hoides ei ole võimalik temast kõige ilusamat poolt kätte saada.
#000009
KAKSIKUTE armastuseõnne- ja hingesugulase leidmise kristalliks on Kuukivi. Soovitan seda Kaksikutel enda lähedal hoida, et armastuseõnn teda saata saaks.
#000011
VÄHKIDE armastuseõnne- ja hingesugulase leidmise kristalliks on Vikerkaare Kuukivi. Soovitan seda Vähil enda lähedal hoida, et armastuseõnn teda saata saaks.
#000013
Lõvi on see, kes ootab armastuses lõbu, huumorit, head seltskonda ja, kõige enam, head atraktiivset sõpra, kes on samal ajal talle ka romantiliseks kaaslaseks. Lõvi jaoks on ülimalt oluline pühendumus, seega on tema jaoks vajalik kaaslasepoolne turvatunne, et nad on ühel lainepikkusel. Kui Lõvi armastab, siis tema kaaslane on tema valduseks ja piirid peavad paigas olema. Kaaslane on tema elus kas 100% või üldse mitte, midagi ebamäärast Lõvi ei soovi. Tema jaoks on nali ja naer osa elust ning ideaalkaaslane võiks olla temaga ühel huumorilainel. Ta võib teha kohatuid nalju ja näidata välja enda sisemist lapselikkust - ka see ei tohiks tema kaaslasele olla vastuvõetamatu. Ta jääb igavesti lõvikutsikaks, seega jääb ka Lõvist kaaslane igavesti mänguliseks. Selle tähtkuju jaoks on füüsiline lähedus ülimalt oluline, tema kaaslane peaks kindlasti olema avatud lähedusele, kallistustele ning kõigele muule säärasele.
#000014
LÕVIDE armastuseõnne- ja hingesugulase leidmise kristalliks on Larimar. Soovitan seda Lõvidel enda lähedal hoida, et armastuseõnn saaks neid saata.
#000015
Neitsi on nagu vana hing, kes soovib enda ellu kaaslast, kes oleks küps, intelligentne, väga heade kommetega ning kellega on võimalik kõike mõistlikult lahendada. Neitsid on tähtkujudest enim need, kes otsivad enda ellu kaaslaselt vaimset küpsust. Paljud Neitsid, kes on valinud nooremaid kaaslasi, on võinud seetõttu haiget saada, kuna nendes pole seda küpsust, mida nad otsivad. Tihtipeale leitakse endast vanem kaaslane, kellel on elutarkust ja kellel on palju oskuseid. Neitsi jaoks on atraktiivne vaimne energia, mis inimesest kiirgab. Kui selles on tarkust, tugevust ja jõudu, siis on ta müüdud. Neitsi soovib enda kõrvale kedagi, kes tegutseks temaga koos ühes tempos, mitte ei jääks talle alla. Neitsi intellektuaalne pool on äärmiselt tugev ja tal ei ole aega raisata enda hinge kellegi peale, kes ei ole veel temaga samal lainepikkusel.
#000016
Neitsile ei meeldi lahendada iseloomupuslesid, kõik peab olema selge. Kohati meenutab ta sellega Jäära, kes ei kannata varjukülgi. Sama on Neitsiga - tema jaoks peab suhe olema samuti selge, ilma mingisuguse varjatud pooleta.
#000017
NEITSI armastuseõnne- ja hingesugulase leidmise kristalliks on Rubiin. Soovitan Neitsil seda enda lähedal hoida, et armastuseõnn saaks teda saata.
#000018
Kaalud vajab endale kaaslaseks kedagi, kes oleks tema silmis superkangelane. Ma ei tee nalja! Kes on Kaalude esindaja, see mõistab, mida ma siinkohal öelda soovin. Kaalud on idealist, paadunud romantik, hapraim hing päikesemärkide seas ja keegi, kes ootab enda ellu tõelist kuningannat või kuningat. Kedagi, kelle üle ta saaks uhke olla, ja kedagi, kelle kõrval ta tunneb end tõeliselt väärtuslikuna. Kui Vähk on see, kes ootab enda kõrvale ideaalkaaslast, siis võistleb Kaalude esindaja siinkohal päris tugevalt Vähiga.
#000019
KAALUDE armastuseõnne- ja hingesugulase leidmise kristalliks on Kuukivi. Soovitan Kaaludel seda enda lähedal hoida, et armastuseõnn teda saata saaks.
#000021
Skorpioni südamesse on võimalik pugeda vaid täieliku aususe ja usaldusega. Ta ei salli absoluutselt inimest, keda ei ole võimalik usaldada. See on suhtes number üks asi ja alles siis järgnevad kõik ülejäänud omadused, mida ta oma kaaslaselt vajab. Skorpionis olevad loomulik skeptisism, salakavalus ning reetlikkus on kerged paljastuma, kui need on tema potentsiaalses kaaslases olemas. Teda ei ole mõtet ninapidi vedada, ta saab nii või naa ühel hetkel aru, mis toimub. Skorpion vajab enda kõrvale hingesugulast, ta ei soovi vähemaga leppida. Kui Kaalud on maksimalist, siis Skorpionis on see külg samuti olemas, kuid veidi erineval moel. Tema jaoks ei ole oluline ilus illusioon, tema jaoks on vaja ehedat reaalsust. See tähtkuju on kirglik ja ta vajab ka oma kaaslaselt ülimat kirge. Kedagi, kes lööks ta jalust nõrgaks ja tekitaks tunde - ma vajan sind!
#000022
SKORPIONI armastuseõnne- ja hingesugulase leidmise kristalliks on Rodokrosiit. Soovitan Skorpionil seda enda lähedal hoida, et armastuseõnn saaks teda saata.
#000023
AMBURI armastuseõnne- ja hingesugulase leidmise kristalliks on Larimar. Soovitan seda Amburil enda lähedal hoida, et armastuseõnn teda saata saaks.
#000025
Kaljukitsel on igas asjas omad piirid paigas, ta teab täpselt mida ta suhtesse vajab, kuid seda kõike on vahel keeruline saavutada. See tähtkuju on suurepärane korraarmastaja, kellel peavad kõik asjad selged olema. Sama ootab ta ka enda kaaslaselt. Ideaalne kaaslane on töökas, teab mida elult tahta, soovib ennast teostada, on pühendunud ja lubadustepidaja. Kaljukits ei kannata lubadustest kõrvale viilimist, see on tema jaoks ebaatraktiivne. Kui suhte alguses on kokku lepitud, et kohtume sellel kuupäeval, sellel kellaajal, siis nii peab olema. Kui mitte, siis see mõjub eemaletõukavalt ja tekitab kohe pealtnäha enesekindlas Kaljukitses palju küsimärke.
#000026
Kui Kaljukits on ära armunud, siis on ta intensiivne. Ta tahab teda kohe, nüüd ja praegu enda kõrvale. Kaljukits on kärsitu ja kannatamatu, talle meeldib, kui asjad liiguvad kiires tempos. Mida kiiremini liigub suhe, seda põnevam. Kaljukits on Ameerika mägede fänn - mida rohkem on võimalik suhtest välja saada, seda huvitavam teine pool tema jaoks on. Kaljukitsele on peale armumisfaasi oluline, et tema kaaslane sooviks temaga luua kodu ja pere. Ta soovib enda kaaslaselt saada turvatunnet.
#000027
KALJUKITSE armastuseõnne- ja hingesugulase leidmise kristalliks on Rubiin. Soovitan seda Kaljukitsel enda lähedal hoida, et teda saaks saata armastuseõnn.
#000028
Kui soovid Veevalaja südamesse pikemaks ajaks koha broneerida ja parimal juhul ka terveks eluks, siis küsi iseendalt: "Kas ma olen spontaanne?" Kui vastus on, et vahel oled või üldse mitte, siis võib sul Veevalajaga raskeks minna. See tähtkuju armastab spontaansust, ta on ise selline ja oma kaaslaselt soovib ta seda sama. Teha midagi täiesti nagu välk selgest taevast, ette planeerimata, vot see on huvitav ja paneb Veevalaja südame kiiremini lööma.
#000029
VEEVALAJATE armastuseõnne- ja hingesugulase leidmise kristalliks on Vikerkaare Kuukivi. Soovitan Veevalajal seda enda lähedal hoida, et teda saaks saata armastuseõnn.
#000031
Kalad on oma romantika ja armastusega jäänud kinni kõige romantilisemasse sajandisse. Selle tähtkuju jaoks on armastuse väljendamine number üks ja seejärel võib tulla kõik ülejäänud. Ennekõike soovib selle tähtkuju esindaja oma kaaslaselt pidevalt tunda ja kuulda, et on tema jaoks oluline. Väga oluline on sõnade kasutamine ja spontaansed žestid kaaslase poolt. Kui oled Kalade kaaslane, siis leia pidevalt võimalusi oma armastusevannet kinnitada. See on turvatunne, mida iga Kalade esindaja vajab.
#000032
Kalad on vee-elemendi esindaja, kes armastab sügavuti, nii nagu seda teevad Skorpion ja Vähk. Kas kõik või mitte midagi. Kalade jaoks on ideaalne kaaslane keegi, kes suudab teda ankurdada, olla heaks toeks ja isiklikuks varjupaigaks. Kalad on romantiline hing, kes vajab enda kõrvale kedagi, kes soovib samamoodi enda ellu romantikat.
#000033
KALADE armastuseõnne- ja hingesugulase leidmise kristalliks on Larimar. Soovitan Kaladel seda kristalli enda lähedal hoida, et armastuseõnn saaks teda saata.
#000034
Põhjalikku lugemist kõikide tähtkujude kohta leiad minu esimesest raamatust "Tähtkujude salapära". Selle leiad SIIT.
#000035